ISANDA LAUAS
Tere tulemast saatesse!
Mina olen Martti Ojares
ja minu tänane külaline on Fredrik Ekholm.
Tere tulemast!
Aitäh Martti! Tore olla siin!
Ma tunnen sind nii hästi,
et meil oleks saateteemasid vähemalt paariks tunniks.
Aga püüame su eluloo ja elu läbivad jooned
lühidalt üle vaadata.
Räägi lühidalt, kes on Fredrik Ekholm?
Räägi ka oma perest ja noorusest,
kuniks jõuame tasapisi su usklikuks saamiseni välja.
Ma tulen Vaasast, kus lähedal on üks Sundo-nimeline küla.
See küla kuulub Vaasa linna koosseisu
ja on täiesti rootsikeelne.
Üles kasvades ei kuulnud seal üldsegi soome keelt.
Osalen aktiivselt sealse koguduse ja Vaasa linnaga seotud töös,
millest räägime hiljem lähemalt.
Ma kasvasin üles heas peres. Mul oli hea isa ja hea ema.
Lisaks on mul vend ja õde.
Mina ja mu naine Kerstin oleme olnud abielus üle 50 aasta.
Ma abiellusin üsna noorelt.
Meil on neli last - 3 tütart ja 1 poeg.
Lisaks on meil 13 lapselast, mis on ütlemata tore!
Suurem osa lastest on usklikud. Samuti enamus lastelastest.
Kuid millal sai Jeesusest sinu elu Issand?
Ma sain usklikuks 14-aastaselt.
Aasta varem said mu vanemad usklikeks.
Kogesin tugevat kutset.
Tundsin, et olen nii patune ja pean meelt parandama,
aga see oli suur võitlus mu jaoks.
Lubasin Jumalale suvelaagris, et saan järgneval suvel usklikuks.
Nii juhtuski.
Nutsin ja võtsin Jeesuse oma ellu vastu.
See oli parim, mis juhtuda sai ja ma käin seda teed tänapäevani.
Tean, et see on kandnud palju vilja nii Soomes, kui ka mujal maailmas.
Räägime sellest hiljem.
Oma maises elus aga suundusid sa ehitusmaastikule,
olles olnud nii ärimees kui ka firma juht.
Tegutsesid eriti palju ehitusremondi vallas. - Jah.
Kuidas sa ettevõtlusse üldse sattusid? Pere kaudu või kuidas?
See tuli nö emapiimaga kaasa.
Mu isa oli ehitaja.
Ta käis noorena, just enne sõda, ametikoolis.
Aga juhtus nii, et ta ei pidanud sõtta minema.
Mu isa oli alates 20-eluaastast ehitaja.
Kui mul oli koolivaheaeg, läksin koos temaga tööle.
Tegin juba 13-aastaselt terve suve tööd.
Mäletan, kui mu põhikooli õpetaja küsis kõigilt:
"Mis ametit tahate õppida, kui täiskasvanuteks saate?"
Vastasin talle: "Ma tahan saada ehitajaks."
Õpetaja vastas selle peale: "Ainult üks õpilane siin klassis teab,
kelleks ta suureks saades tahab saada.
See õpilane on Fredrik Ekholm."
Te perefirma jäi sinu juhtida kõige raskemal kriisiajal?
Jah.
Isa alustas 1950. a. töövõtjana, hakates inimesi teenindama.
Ta võttis tööle omad vennad, sugulased ja teised Sundo inimesed.
Ta registreeris oma tegevuse 1964. a.
Firma nimeks sai "Vaasa ehitusremonditööd".
See sama nimi on alles ka täna - 55,5 aastat hiljem.
See on väga harv juhus,
et üks ehitusfirma saab olla ühes peres nii pikka aega.
Ja lisaks veel ka edukalt tegutseda
vaatamata igasugustele majanduskriisidele.
Ma õppisin Tehnikakoolis ehitusmeistriks.
Läksin peale kooli Pohjanmaa suurimasse ehitusfirmasse tööle.
Aasta pärast olin vastutav meister.
Töötasin selles firmas 13 aastat.
Olin kõik need aastad vastutav meister.
23-aastaselt saadeti mind Lääne-Uusimaale
Hankosse ja Tammisaarisse kortermaju ehitama.
Pidime ehitama 52 korterit aastas.
See oli sinu kõrgkool, kus õppisid ehitama.
Jah. Mind hakati rohkem usaldama
ja mulle usaldati ka raskemaid projekte,
mis õnnestusid väga hästi.
Mul oli raske sellest firmast ära tulla, et aidata oma isa tema firmas.
Aga lõpuks ma siiski tulin,
leides selleks peale 3-aastast võitlust julgust.
Mind vajati seal firmas, kus töötasin,
aga ma tahtsin minna edasi koos oma isaga.
See juhtus 1982. aastal.
Töötasime isaga õlg-õla kõrval 9 aastat.
Peale seda läks isa pensionile ja ma arendasin seda firmat edasi.
Seda 1980'ndatel, kui oli ehitusbuum ja ehituse alal olid head ajad.
1991-1994. a. oli kõige raskem majanduskriis.
Huvitav on ka see, et olukorras, kus võtsid vastutuse enda kanda,
tahtsid järgida Piibli põhimõtteid ka andmise vallas.
Just nii oli.
Kuidas see käis?
See tuli sellest, et ma olin usklik, kui nii võis öelda.
Olin usklik ja usk kandis mind läbi mu vastutusrikastest ülesannetest.
Usk oli osa minu loomusest ja kasvatsusest.
1980'ndate lõpus tuli Jumal mu ellu ja raputas seda.
Sain vaimulikult uuendatud.
Mul tekkis suur igatsus kogeda midagi sügavamat.
Kogeda midagi enamat koos Jumalaga.
Nii hakkasin tasapisi sel teel käima.
Siis hakkas juhtuma väga palju asju.
Sain uue väe ja innu,
et viia oma ettevõtte läbi täide ka Jumalariigi põhimõtteid.
1990'ndate alguses, kui oli suur ja sügav majanduskriis,
läksid paljud ehitusfirmad pankrotti.
Me elasime selle aja üle, kuigi ka meil oli tol ajal võlgu.
Ka meil polnud piisavalt tööd.
Aga nii palju ikka oli, et saime laenud makstud
ja ka teised probleemid lahendatud.
Jumal õnnistas meid, sest külvasime samal ajal Jumalariiki.
Ma armastasin kogudust
ja sain Iisraeli tugevalt omale südamesse.
Hakkasin tegema ka Iisraeli tööd.
Jumal õnnistas me äritegevust,
nii et läbisime võidukalt kogu majanduskriisi,
kui nii võib öelda.
Suuri võite meil küll polnud,
aga suutsime palju anda nii oma ettevõttest kui ka isiklikult.
Ütlesid, et 1980'ndate lõpus oli sul uuendusperiood.
Koos sellega tuli su ellu uus Jumala võidmine.
See ei peegeldunud ainult ehitamises, vaid ka muudes asjades.
See peegeldus kogu tervikus.
See peegeldus nii, et kuna olin ehitaja,
siis sain ka kutse minna Jumalariiki ehitama.
Sain indu juurde tegemaks palju erinevaid asju,
mis teenivad ja arendavad Jumalariiki.
Tegin nii palju selliseid asju,
mida ma varem polnud osanud mõelda või planeerida.
Ma polnud varem ühtegi sellist asja teinud.
See oli Jumal, kes tuli ja kutsus mind.
Olen saanud koos Jumalaga teha väga toredaid asju
ja olen selle eest väga tänulik.
Sa tutvusid samal ajal ka Gunnar Olssoniga.
Ta kirjutas muuhulgas raamatu "Vabastatud äri".
Tal olid asjast omad avastused,
mis olid kooskõlas piibellike väärtustega.
Mille järgi tuleks tegutseda, et äri oleks edukas.
Ka sina hakkasid neil teemadel loenguid pidama ja õpetama.
Sul oli alati heaks näiteks oma äritegevus.
- Just.
Sa ei jaganud teooriat, vaid rääkisid praktilistest asjadest.
Jah. Ma kohtusin ise ka Gunnar Olssoniga
1980'ndate lõpus Rootsis.
1992. a. sain ICCC liikmeks.
Hakkasin käima mööda konverentse.
Kogesin, et see oli minu jaoks õige koht.
Proovisin sobitada neid põhimõtteid oma ettevõttega.
Soovisin, et inimesed näeksid teistsugust ettevõtmist, kui tavaliselt.
Et peegeldaksime argielus midagi taevalikku
ja kõik näeksid, kuidas peame kinni piibellikest põhimõtetest.
Me tegutseme õigsuses, loome häid suhteid
ja teeme kvaliteetset tööd.
Kogu see pakett.
Mainisid ICCC'd? Mis see veel on?
International Christian Chambre of Commerce
ehk Rahvusvaheline Kristlik Kaubanduskoda.
1992. a. osalesin oma esimesel rahvusvahelisel konverentsil.
Olin seotud selle tegevusega.
Mäletan üht koosolekut 1993. a. märtsis.
See toimus Tamperes ühe väikese hotelli saalis.
Seal toimus midagi imelist.
See polnudki teab, mis koosolek, sest meid oli koos 4-6 meest.
Aga imeline asi juhtus siis,
kui sõitsin Tamperest tagasi koju Vaasasse.
Siis sain aru, et ma olen ICCC Soome haru juht.
Ja ma teadsin, mida see tähendab.
Kõik asjad, mida ma tegin, tahtsin neid teha kõige paremini.
Teadsin, et sellega saab olema palju tööd.
Olen palju tööd teinud ja näinud ka palju õnnistusi.
Oleme saanud õnnistada ka paljusid ettevõtjaid Soomes.
Samuti ka tööliste esindajaid ja üldse kogu ärielu.
Üks õnnistamise vorme, mida oled praktilielt rakendanud,
on andmise õnnistus.
Olid valmis andma isegi majanduskriisi ajal 1990'ndatel.
Sa usaldasid seda,
et kui sa külvad Jumala põllule, siis tuleb ka õnnistus.
Ma sain uuendatud 1980'ndate lõpus. Siis hakkasin ka andma.
Samuti hakkasin kõiki andmisi kirja panema.
Siis nägin, et kõige muu hulgas sai ka mu rahakott "päästetud".
Tahtsin ka päriselt anda Jumalale, mis Talle kuulub.
Sööbisin Jumala Sõnasse ja lugesin palju kirjandust.
Käisin konverentsidel, kus sain vastaval alal õpetust.
Tahtsin tõeliselt õppida, mida Piibel ütleb andmise kohta,
kuidas olla hea majapidaja ja lahke andja.
Maksin kümnist ja muid annetusi.
Tahtsin õppida ja tasapisi õppisingi.
Nägin, et Jumal on reaalne ja Tema Sõna on reaalne.
See, mida Ta tõotab, see on tõsi.
Majanduskriisi ajal oli ka meil võlgu nagu teistelgi firmadel.
Intress oli 16%.
Aga me elasime üle,
sest ma külvasin palju kogudusse ja Iisraeli töö jaoks.
Jumal õnnistas meid.
Kui majanduskriis läbi sai,
nägime, et olime jõudnud oma andmisega teatud lainepikkusele,
peale mida on Jumal meid pidevalt õnnistanud
ja meil pole kunagi olnud millestki puudus.
Muidugi on olnud väljakutseid ja raskeid aegu,
aga oleme neist kõigist hästi välja tulnud.
Ma ülistan Jumalat selle eest, et Ta on reaalne.
Millised on need õnnistused olnud su ettevõttes?
Sain ühe kirja kohe peale kriisi, 1995. aastal.
Seal oli märge "AAA", mis oli kõrgeim usaldusklass.
Vaatasin: "Mis paber see selline on?"
Sest ainult 1,4% kõigist Soome ettevõtetest
on selle klassi saanud.
Ehitusalal on see umbes 1%, kes selle on saanud.
Seda klassi hakkasime saama igal aastal.
Eelmisel aastal enam ei saanud. Siis oli meil AA-klass.
Aga selline harv kokkusattumus - saada üle 20 aasta AAA.
Ju siis on midagi ikka õigesti tehtud,
kuigi näen seda täielikult Jumala õnnistusena
ja toon ka kogu au Talle selle eest, sest Tema on mind loonud.
Kui olen midagigi head teinud, siis see au kuulub Talle.
Seegi, et ma sellest siin räägin - seegi on Jumala and.
Sa olid mõne aasta Iisraeli aukonsul Soomes.
Viitasid ka enne Iisraelile.
Kust tekkis su armastus Iisraeli vastu?
See on samuti seotud mu kogetud uuendustega.
1990. a. märkasin,
et juudid pääsevad endisest Nõukogude Liidust koju.
See puudutas mind väga tugevalt.
Nägin, kuidas Piibli prohvetlikud tõotused lähevad täide.
Kuid ma ei tahtnud seda vaid pealt vaadata,
vaid ma tahtsin sellest ka osa saada.
Kui saan midagi südamele, tahan kohe ka tegutseda.
Tahan midagi konkreetset teha.
Hakkasin korraldama suuri Iisraeli festivale.
Korraldasin me kirikus kakskeelseid Iisraeli pidustusi.
Kutsusime kohale parimad kõnelejad Ameerikast, Rootsist ja Iisraelist.
Samuti kutsusime kohale suursaadikud.
Tahtsime saada õpetust selle kohta,
et saaksime aru, et peaksime seisma Iisraeli kõrval
ja ka teaksime, miks me seisame Iisraeli kõrval.
Samas ei kuula me vaid head ülistust ja õpetust,
vaid me kogume ka varusid.
Esimesel koosolekul 1990'ndate alguses
olid kohal Johan Lukoff Iisraelist ja dr. Ulla Järvilehto.
Selle koosolekuga saime kokku 100 000 marka.
Sel samal 1991. aastal tuli kokku 300 000 marka.
Keset kriisi!
Jumal õnnistas meid.
Mul polnud mingit plaani teha Iisraeli tööd,
kuigi sain nelipühi kirikust kaasa teadmise,
et tuleb õnnistada Iisraeli.
Kuid see kõik tuli mulle nii selgelt otse taevast,
et ma pidin hakkama Iisraeli õnnistama.
See oli nagu kutse.
Oleksin võinud minna läbi mäe, teha tööd.
Me kaunistasime kirikut.
Kirik oli puupüsti täis.
See oli mu elu pöördepunktiks, kui hakkasin tegema Iisraeli tööd
ja see on õnnistanud minu elu, me peret ja samuti me ettevõtet.
Sa olid ka Aafrikas Beninis, olles seal mitmel alal tee sillutajaks.
Näiteks koolide, haiglate jne. ehitamisel.
Seal räägitakse prantsuse keelt.
Su emakeel on rootsi ja soome keel.
See oli sinu jaoks paras väljakutse.
Jah oli.
Olin ühel misjonikonverentsil Pretorias.
Kohal oli ka Rahvusvaheline Kristlik Kaubanduskoda.
Seal oli 4000 misjonitöö tegijat 130 maalt.
220 ärimeest arutasid, kuidas aidata Beninit.
Benini president oli ka kohal.
Benin ise on üks maailma vaesemaid maid.
Seal oli kohal 14 erinevat gruppi
ja Jumal ütles mulle: "Haarake härjal sarvist!
Tehke teoks kõik see, mida te siin plaanite!"
Ainuke projekt, mis tookord 220 mehe ja 14 grupi vahel kokku sai pandud,
sai ka ellu viidud.
See oli minu jaoks nagu maailma äärteni minek.
Ma ei osanud üldsegi prantsuse keelt ja inglise keelt oskasin väga halvasti.
See oli 1997. aastal.
Mulle tuli kutse -
Jumalaga kohtumine tuli mu südamesse.
Siis hakkasingi tegutsema.
Pidin tegema suure eeltöö, enne kui sain asjad liikuma.
Pidin aastatel 1997-2003 tegema väga palju tööd.
See oli raske ja kiire aeg.
Seda ka ärimehele, sest kõik pidi toimuma nüüd ja kohe.
Tegin palju tööd
ja pidasin läbirääkimisi rahastuse saamiseks.
Pidin saama Välisministeeriumist koostöö fondidest raha.
Pidin saama tehtud kõik plaanitud tegevused.
Me saime kõik selle.
Peale seda käisin Beninis 14 korda.
Kõiki neid töid tegin kodus ja 5 päeva aastas olin koha peal.
Lõime seal suhteid ja tööd läksid väga hästi.
Ehitasime seal koole.
Samuti ehitasime ühe 4-korruselise haigla.
Ehitasime ka tervisekeskuse.
Mõelge, mis viljad on sellest tulnud!
Olen kogunud vahendeid ka ICCC raames.
Oma vahendeid olen pannud 200 000 jagu
ja riik on andnud lisa.
Sedasi oleme sellele vaesele maale saatnud 1,8 miljonit
Oleme teinud seal maal palju erinevaid asju.
Sellel on suur õnnistus.
Paljud tuhanded inimesed on saanud õnnistatud.
Neil on võimalus käia koolis. Muidu poleks neil seda olnud.
See kõik on tõesti suur õnnistus.
Püüdsin enne saadet rehkendada, kui mitme asjaga sa oled seotud.
Neid võib olla umbes 100.
Imestan, kuidas suudad kõike organiseerida
ja kuidas sul aega jätkub?
Kuidas suudad seda kõike sellise rahu, rõõmu ja innuga teha?
Näen, et sul on piisavalt jõudu.
Jah. Paljud küsivad, kuidas ma jaksan seda kõike teha?
Vaadates elule tagasi tundub see täiesti võimatu.
See on paljunõudev töö. Lisaks veel ehitusobjektid
ja palju väiksemaid asju töö kõrvalt.
Kuid kui sa teed asju, mida Jumal kutsub sind tegema
ja sa tead, et see on Jumala kutse.
Sa ei taha midagi enda oma teha, vaid seda, mis on Jumala kutse.
Siis see lihtsalt voolab su käes.
See toimib ja voolab kuidagi üleloomulikult.
Ühtlasi on Jumal kuidagi õnnistanud mu aega.
Kõik algas sellest,
et julgesin võtta vastu selle Jumala värskenduse oma ellu.
Siis hakkasid ka uksed üksteise järel avanema,
mida ma poleks eales võimalikukski pidanud.
Ma ei osanud keeli, aga kõike saab organiseerida.
Oli olemas sekretär ja võimalus praktiseerida keelt,
kuigi inglise keelt tuli tõesti õppida.
Sa kirjutad ka raamatut just nendest asjadest,
mida oleme pinnapealselt käsitlenud.
Kuidas sul tekkis mõte raamatut kirjutada?
Ma olen küll ehitaja, mitte kirjanik,
kuid paljud inimesed, kui nad tervitasid mind,
ütlesid: "Sa pead raamatu kirjutama!"
Kogesin ka ise, et Jumal ütles mulle: "Tee seda!"
Alguses ma ei teadnud, kui palju tööd sellega seoses olema saab.
Ohverdasin selleks oma tööaasta.
Mind aitasid mõned spetsialistid, ajakirjanikud, toimetajad
ja ka mu tütar.
Nad aitasid mind, et see raamat saaks hästi tehtud.
Tagasiside selle raamatu kohta on palju suurem sellest,
mida olen julgenud oodata.
Olen väga rõõmus selle üle.
See on minu elu ja see on täis Jumala imesid.
Siin raamatus on 330 lehekülge ja värviline trükk.
Siin tahaksin tuua esile ühe sulle tähtsa isiku - su naise.
Olen teid paarkümmend aastat tundnud
ja oletan, et ta on sulle väga tähtis.
Jah. Vägagi tähtis. Siiamaani.
Me palvetame ja loeme koos Piiblit.
Ja kuigi ma olen suurem tegutseja,
siis kõiges, mida oleme koos teinud,
on meil olnud sama visioon ja nägemus.
Oleme koos teinud Iisraeli, Aafrika ja koguduse töid.
Kuigi vahel ma reisin ka üksi, on meil ikkagi üks ja sama visioon.
Ta on mind selles toetanud.
Oleme olnud abielus 53,5 aastat. - Aamen.
Meil on veel paar minutit aega,
mistõttu nüüd oleks paras aeg anda sulle sõna.
Ütle vaatajatele, mida Püha Vaim sulle annab.
Aitäh!
Hea vaataja-kuulaja! Sa kuulsid, mida siin saates räägiti.
Julgustan sind andma Jumalale rohkem oma elust.
Tihti me usume, et me kaotame sellega midagi.
Vastupidi!
Nii palju, kui sa Jumalale annad, saad sa ka mitmekordselt tagasi.
Tea, et kõik su elualad kuuluvad Jumalale.
Me ei peaks tegema vahet ilmaliku ja vaimuliku vahel.
Me elus on kõik alad 24/7 Jumala omad.
Samuti kuulub Jumalale me tööelu.
Kõik alad.
Kõik, mida ma olen teinud,
kõigeks selleks olen saanud julguse, väe, innu
ja motivatsiooni just Jumalalt.
Sest ma olen selles teeninud Jumalat.
Kui sa koged raskusi ja sind on proovile pandud,
siis pea meeles, et Jumal on reaalne.
Jumal tahab sind kõigis neis asjades õnnistada.
Need raskused ei tulene sellest, et Jumal on sind maha jätnud
või et sina ise tegid mingi vea, või üldse on viga sinus.
Vastupidi.
See võib olla, et Jumal plaanib su jaoks suuremaid asju
ja seepärast sa käidki läbi raskustest ja proovidest,
sest Jumal on usaldanud need asjad sinu hoolde.
Palveta, usu Jumalasse, loe Piiblit!
Palveta nende Piibli kirjakohtade järgi!
Sest igaks olukorraks on olemas Jumala Sõna.
Tema aitab sind kõigest läbi.
Sa saad maitsta Jumala headust ja Jumala soosingut.
Tema on hea ka pimeduse keskel.
Ole õnnistatud!
Aitäh Fredrik selle hea saate eest!
Selles saates olid olulisel kohal rõõm, rahu ja ind.
Need kõik peegelduvad su isikus.
Tean, et kõik, mida sa oled teinud, on tõsi.
See on vaid väike osa su elust,
aga ma usun, et Jumalal on su jaoks veel uusi asju varuks.
Ole õnnistatud! - Aitäh!
Kui soovid toetada Eesti TV7 tööd, helista 900 1770 (kõne hind 10).
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa